In nomine Verbi incarnati. Notum sit cunctis fidelibus, quod donnus Maiolus et monachi Clunienses terras commutaverunt cum quodam viro, nomine Girberto. Dedit namque Girbertus donno Maiolo et monachis ad locum Cluniacum mulnarium cum campo, qui terminatur a mane et a meridie terra ipsius G[irberti], a sero Sancti Petri, a cirtio aqua currente, et habet in longum perticas XV, in latum a mane perticas VI, a sero XII; et faciant quod voluerint. Econtra donnus Maiolus et monachi dederunt ipso Girberto quod ei optime fuit. S. Girberti et uxoris ejus Areiæ, qui hoc scamium fecerunt et firmare rogaverunt. S. testium suprascriptæ donationis ejusdem Girberti.